
חולין קיט ע"ב



טקסט הדף מנוקד



שְׁנֵי שׁוֹמְרִין מַהוּ שֶׁיִּצְטָרְפוּ


הֵיכִי דָמֵי אִילֵימָא בְּזֶה עַל גַּב זֶה וּמִי אִיכָּא שׁוֹמֵר עַל גַּב שׁוֹמֵר


וְהָתְנַן רַבִּי יְהוּדָה אוֹמֵר שָׁלֹשׁ קְלִיפּוֹת בְּבָצָל פְּנִימִית בֵּין שְׁלֵמָה בֵּין קְדוּרָה מִצְטָרֶפֶת אֶמְצָעִית שְׁלֵמָה מִצְטָרֶפֶת קְדוּרָה אֵין מִצְטָרֶפֶת חִיצוֹנָה בֵּין כָּךְ וּבֵין כָּךְ טְהוֹרָה


רַב אוֹשַׁעְיָא שׁוֹמֵר אוֹכֶל שֶׁחִלְּקוֹ קָמִיבַּעְיָא לֵיהּ


כֵּיוָן דְּהַאי לָא מַגֵּין אַהַאי וְהַאי לָא מַגֵּין אַהַאי לָא מִצְטָרֵף


אוֹ דִלְמָא כֵּיוָן דְּהַאי מַגֵּין אַדִּידֵיהּ וְהַאי מַגֵּין אַדִּידֵיהּ מִצְטָרְפִין


תָּא שְׁמַע רַבִּי אֶלְעָזָר בֶּן עֲזַרְיָה מְטַהֵר בְּשֶׁל פּוֹל וּמְטַמֵּא בְּשֶׁל קִטְנִית מִפְּנֵי שֶׁרוֹצֶה בְּמִשְׁמֻישָׁן


אָמַר רַב אַחָא בְּרֵיהּ דְּרָבָא בְּקוּלְחָא וּמִשּׁוּם יָד וּמַאי בְּמִשְׁמֻישָׁן בְּתַשְׁמִישָׁן


תָּא שְׁמַע דְּתָנָא דְּבֵי רַבִּי יִשְׁמָעֵאל עַל כׇּל זֶרַע זֵרוּעַ (אֲשֶׁר יִזָּרֵעַ) כְּדֶרֶךְ שֶׁבְּנֵי אָדָם מוֹצִיאִין לִזְרִיעָה חִטָּה בִּקְלִיפָּתָהּ וּשְׂעוֹרָה בִּקְלִיפָּתָהּ וַעֲדָשִׁים בִּקְלִיפָּתָן


כִּדְאָמַר רַב אַחָא בְּרֵיהּ דְּרָבָא בְּקוּלְחָא וּמִשּׁוּם יָד


הָכָא נָמֵי בְּשִׁדְרָה וּמִשּׁוּם שׁוֹמֵר


בִּשְׁלָמָא עִילִּיָּתָא צְרִיכִי לְתַתָּיָתָא אֶלָּא תְּתַּיָּתָא מַאי צְרִיכִי לְעִילִּיָּתָא בְּחַד דָּרָא


מִי אִיכָּא כְּבֵיצָה אֳוכָלִין בְּחַד דָּרָא בְּחִטֵּי דְּשִׁמְעוֹן בֶּן שָׁטַח


הַשְׁתָּא דְּאָתֵית לְהָכִי חֲדָא חִטָּה נָמֵי בְּחִטֵּי דְּשִׁמְעוֹן בֶּן שָׁטַח


גּוּפָא שְׁנֵי עֲצָמוֹת וַעֲלֵיהֶן שְׁנֵי חֲצָאֵי זֵיתִים וְהִכְנִיס רָאשֵׁיהֶן שְׁנַיִם לְבַיִת וְהַבַּיִת מַאֲהִיל עֲלֵיהֶן הַבַּיִת טָמֵא


יְהוּדָה בֶּן נָקוֹסָא אוֹמֵר מִשּׁוּם רַבִּי יַעֲקֹב הֵיאַךְ שְׁנֵי עֲצָמוֹת מִצְטָרְפִין לִכְזַיִת


אָמַר רֵישׁ לָקִישׁ לֹא שָׁנוּ אֶלָּא עֶצֶם דְּהָוֵי יָד אֲבָל נִימָא לָא הָוְיָא יָד וְרַבִּי יוֹחָנָן אָמַר אֲפִילּוּ נִימָא נָמֵי הָוְיָא יָד


אֵיתִיבֵיהּ רַבִּי יוֹחָנָן לְרֵישׁ לָקִישׁ עוֹר שֶׁיֵּשׁ עָלָיו כְּזַיִת בָּשָׂר הַנּוֹגֵעַ בְּצִיב הַיּוֹצֵא מִמֶּנּוּ וּבִשְׂעָרָה שֶׁכְּנֶגְדּוֹ טָמֵא מַאי לָאו מִשּׁוּם יָד


לָא מִשּׁוּם שׁוֹמֵר וּמִי אִיכָּא שׁוֹמֵר עַל גַּבֵּי שׁוֹמֵר חַלְחוּלֵי מְחַלְחֵל


מַתְקֵיף לַהּ רַב אַחָא בַּר יַעֲקֹב אֶלָּא מֵעַתָּה תְּפִילִּין הֵיכִי כָּתְבִינַן הָא בָּעֵינַן כְּתִיבָה תַּמָּה וְלֵיכָּא


אִשְׁתְּמִיטְתֵּיהּ הָא דְּאָמְרִי בְּמַעְרְבָא כׇּל נֶקֶב שֶׁהַדְּיוֹ עוֹבֵר עָלָיו אֵינוֹ נֶקֶב


וְאִיבָּעֵית אֵימָא כּוּלֵּיהּ מִשּׁוּם יָד כִּדְאָמַר רַבִּי אִלְעָא בִּמְלַאי שֶׁבֵּין הַמְּלָאִים


הָכִי נָמֵי בְּנִימָא שֶׁבֵּין הַנִּימִין


וְהֵיכָא אִתְּמַר דְּרַבִּי אִלְעָא אַהָא מְלַאי שֶׁבַּשִּׁבֳּלִים מִיטַּמְּאִין וּמְטַמְּאִין וְאֵינָן מִצְטָרְפִין מְלַאי לְמַאי חֲזֵי אָמַר רַבִּי אִלְעַאי בִּמְלַאי שֶׁבֵּין הַמְּלָאִים


לִישָּׁנָא אַחֲרִינָא אָמְרִי לַהּ


הָכִי נָמֵי מִסְתַּבְּרָא דְּמִשּׁוּם שׁוֹמֵר דְּאִי סָלְקָא דַּעְתָּךְ מִשּׁוּם יָד נִימָא אַחַת לְמַאי חֲזֵי


כִּדְאָמַר רַבִּי אִלְעָא בִּמְלַאי שֶׁבֵּין הַמְּלָאִין הָכָא נָמֵי בְּנִימָא שֶׁבֵּין הַנִּימִין


וְהֵיכָא אִיתְּמַר דְּרַבִּי אִלְעַאי אַהָא דִּתְנַן הַמְּלַאי שֶׁבַּשִּׁבֳּלִים מִיטַּמְּאִין וּמְטַמְּאִין וְאֵין מִצְטָרְפִין מְלַאי לְמַאי חֲזֵי אָמַר רַבִּי אִלְעַאי בִּמְלַאי שֶׁבֵּין הַמְּלָאִים


וְאִיכָּא דְּמַתְנֵי לַהּ




רש"י



 שני שומרין מהו שיצטרפו. לאוכל שבתוכן לכביצה: פנימית. היינו אותה לבנה הראשונה הראויה לאכול: קדורה. נקובה: מצטרפת. שהרי היא עצמה אוכל: אמצעית. שומר היא: שלמה מצטרפת. דהוי שומר: קדורה אינה מצטרפת. דלא הויא שומר: חיצונה טהורה. שאין שומר על גבי שומר חשוב שומר: שומר אוכל שחלקו. כגון אוכל כביצה ושומרו עליו וחלקו או כגון שני בצלים קטנים שאין בשניהם אלא כביצה עם שומריהם וקמבעיא ליה אי מצטרפי הני שומרין עם האוכל אי לא: ומטמא בשל קטנית. קא סלקא דעתיה ששנים ושלשה שרביטים מצטרפין לכביצה עם אוכלין שבהן דודאי אין בשרביט אחד כביצה אלמא שני שומרין מצטרפין עם שני אוכלין לכביצה אע''ג דהאי לא מגין אהאי: בקולחא. האי מטמא ומטהר בקולחא קאי ומשום יד דהוי יד לכולהו שרביטין: חטין בקליפתן. אלמא חטין עם שומריהן מצטרפין לכביצה אלמא שני שומרין מצטרפין וה''ה לאוכל שחלקו וה''נ הוה מצי לתרוצי בריה שאני אלא תירוצא דחיקא הוא: כדאמר רב אחא בקולחא ומשום יד. דיד אחד הוא: הך קליפה נמי בשדרה. קאמר בסאסא דשבלתא שהחטין קבועין בשדרה בהיקף סביב ומשום שומר דכל השבולת שלמה וכל הסאסא הויא חד שומר דכולן צריכין זה לזה שאם יפול אחד כולם נופלין ולא הוו שומרין: בשלמא עיליתא צריכי לתתייתא. כלומר דשורות עליונות שהחטין קבועין בהן צריכות שיהו שורות התחתונות קיימות שאם נשרה הקליפה התחתונה של שבולת נושרת הקליפה הסמוכה לה עד שיפלו כל הקליפות והחטין עד ראש השבולת: אלא דרא תתייתא מי צריכי לעילייתא. בלא עילייתא נמי מקיימי תתייתא ואפילו הכי מצטרפין שומרים דדרי עילייתא בהדי אוכלים תתאי ושומרין תתאי: בחד דרא. קאמר דמצטרפי שומרים דחד שומר הוא דמתוך שקבועים בדוחק מתקיימת ואם יטול אחד מבינתים יש ריוח לחבירו ליפול: חטי דשמעון בן שטח. כשתי כליות של שור הגדול במס' תענית (ד' כג. ע''ש): השתא דאתית להכי. מתריצנא לך נמי דהא דקאמר חטין בקליפתן לאו דלצטרפו שני חטין עם שומריהם אלא אם יש בין חטה אחת וקליפתה כביצה כגון חטי דשמעון בן שטח מצטרף שומר לחטין: לא שנו אלא עצם דהוי יד אבל נימא. אחת לא חשיבא למיהוי יד דפסקא אלא שומר הויא ויש חומר ביד מבשומר דיד מביאה את הטומאה בכל ענין שהיא אבל שומר אם יש חתיכת עור ועליה בראשה אחד כזית בשר ונגע באחד מן הנימין בראש האחר טהור דשומר אין מביא טומאה כמעשה יד אא''כ נגע כנגד הבשר כדאמרינן בריש פרקין (לעיל דף קיח.) הנוגע כנגד הבשר מאחוריו: ורבי יוחנן אמר אפילו נימא הויא יד. ומביאה טומאה אפילו נגע בנימא שלא כנגד הבשר: בציב. חוט הבשר: מאי לאו משום יד. ושכנגדו לאו דוקא: לא משום שומר. כיון דאיכא כזית עביד שומר מעשה יד להכניס ולהוציא: שומר על גבי שומר. נימא על גבי עור: חלחולי מחלחל. ומנקיב נימא לעור ויורד על הבשר ולא הוי שומר ע''ג שומר: אי חלחולי מחלחל תפילין היכי כתבינן. והלא העור חלול כנגד השער ובעינן כתיבה תמה שלמה ולא פסוקה דכתיב (דברים ו) וכתבתם שיהא כתיבה תמה: איבעית אימא כולה. ציב ושערה משום יד וכי קאמר דהוי יד בנימא שבין הנימין דאיכא נימין הרבה דאי מטלטל הבשר ע''י נימין לא פסקי: מלאי. זקן העליון של שבולת: מיטמאין ומטמאין ואין מצטרפין. דיד היא ואינה שומר: למאי חזי. הא נפסק מאליו כשאוחזין בו: שבין המלאין. שאוחז בכל המלאין של שבולת ולא באחד מהן: לישנא אחרינא אמרי לה כו'. מאן דתני הך לישנא סבר דבנימין הרבה אמר ריש לקיש נמי דלא הוי יד ולותביה מהא מתניתא ותריץ ליה משום (יד) שומר והכי נמי מסתברא דמשום שומר מדקתני שערה דאי משום יד נימא אחת למאי חזיא לעולם משום יד ומאי שערה דקתני נימא שבין הנימין: המלאין שבשבלין מיטמאין ומטמאין. מוציאין ומכניסין טומאה לשבולותיה ואין מצטרפין דאינן שומר אלא יד: ואיכא דמתני לה. להא פלוגתא דר' יוחנן ור''ל: 

תוספות



 שומר אוכל שחלקו. לא שחלקו לגמרי דא''כ פשיטא דלא מצטרף כדפרישית לעיל ולהכי נקט נמי דוקא חלקו אבל שני אגוזים שהן שני אוכלים שלמים פשיטא דלא מצטרפין אלא מיירי כגון שיש כאן בשר ועליו עור וחלקו לעור והיה חציו מצד זה וחציו מצד זה ומייתי ראיה מר' אלעזר בן עזריה דמטמא בשל קטנית משום דכל השומרים שבשרביט מצטרפין אע''ג דכל חד לא מגין אלא אדידיה וא''ת ואמאי לא משני דאין השומרין מצטרפין ומיירי כגון שיש בין כל הגרגרין כביצה בלא שומרין והשומרין מכניסין ומוציאין ואין מצטרפין ואמאי משני ליה בקולחא ומשום יד וי''ל דבלאו הכי ניחא ליה טפי לאוקומי בקולחא ומשום יד ומעיקרא לא הוה מוקי לה משום שומר אלא משום דבמשמישן הוה משמע ליה משום שומר אבל השתא דמפרש מאי במשמישן בתשמישן ניחא ליה טפי לאוקומא בקולחא: בחטי דר''ש בן שטח. ועדשים נמי כעדשים דר' שמעון בן שטח שהיו כדינרי זהב ועם שומריהם יש בהם כביצה: לא משום שומר. וא''ת אמאי קאמר ר''ש לעיל אבל נימא לא הוי יד מטעם שומר מיהא ליטמא וי''ל דלעיל מיירי בנוגע בנימא שלא כנגד הבשר וכן פירש בקונטרס וא''ת ורבי יוחנן דמוקי לה משום יד אמאי נקט ובשער שכנגדו וצ''ל דכשכנגדו לאו דוקא כדפירש בקונטרס: איכא דמתני לה אמתניתין כו' עד לא שנו אלא עצם. ה''נ הוה מצי למימר לא שנו אלא קרנים וטלפים שהן עצמן משום שומר אלא איידי דנקט לעיל לא שנו אלא עצם נקט נמי הכא עצם: 

רבינו גרשום

בעי רב אושעיא שני שומרין מהו שיצטרפו. לכביצה לטומאת אוכלין:



ומי איכא שומר על גבי שומר. כלומר ומי חשוב שומר על גבי שומר להצטרף:



קדורה לשון נקובה. פנימית בין קדורה כלומר דחשוב כאוכל עצמו:



שומר אוכל שחלקו כו'. כלומר שחלק האוכל עם השומר קא מיבעיא ליה:



ת"ש ר' אלעזר בן עזריה מטהר בשל פול כו' כלומר והא הכא בקליפה של קיטנית מיחזי כשומר אוכל שחלקו וקתני ומטמא בשל קיטנית דמכניס ומוציא הטומאה ומצטרף כולו. ת"ש על כל זרע זרוע כו' והא הכא חטה בקליפה דדמי השבולת כשומר אוכל שחלקו וחזינן דחשוב כשומר לכל האוכל:



הכא נמי בשדרה ומשום שומר כלומר לאו כדסברת דהשדראות של שבולת ארבעתן והן מיצטרפין ומכניסין ומוציאין את הטומאה שדרה אחת לחברתה אלא כל שדרה בפני עצמה מכנסת ומביאה הטומאה ומיצטרפא. בשלמא עילייתא צריכין לתתייתא כלומר אמרת דשדרה חשובה שומר לעצמה בשלמא שדראות עיליות כו' חשובות שומר שהתחתונות צריכות להן להגן עליהן אלא תתייתא מי צריכי להעליונות שיהו חשובות שומר. בחד דרא כלומר לא כדסברת חטה בקליפה דקליפה חשוב שומר בשיבולת של ארבע שדראות שהיו שומר אוכל שחלקו אלא בחד דרא כלומר לא כדסברת חטה בקליפתה דליהוי שומר וליהוי מכניס ומוציא חדא שדרה לשדראות אחרות אלא ודאי אין מכנסת ומוציא ומצטרפת אלא שדרה לעצמה. ומי איכא כביצה אוכלין בחד דרא כלומר אמרת שדרה הוי שומר לעצמה לענין להכניס ולהוציא ולהצטרף לכביצה:



ומי איכא כביצה אוכלין בחד דרא:



השתא דאתי להכי בחדא חטה נמי כלומר האי דאמרינן חטה עד כאן נמצא בכ"י וחבל על דאבדין.



תם ונשלם העתקת פירוש רגמ"ה על מס' מנחות, בכורות, ערכין, כריתות, תמורה, מעילה, תמיד וחולין, ותהי השלמתו ברומא בבית אוצר הספרים באנגייליקא מכתב יד אחד חסר בראשו וסופו ביום רביעי י"א לחדש סיון שנת ומשיר"י אהודנ"ו לפר"ק. המעתיק מרדכי יעקב יוסף בן הז"ה כ' אברהם יצחק מקאפואה ז"ל.





רשב"א

מאי לאו משום יד. ואע"ג דקתני בשערה שכנגדו, לאו דוקא, ומשום דאין שומר על גבי שומר (כד)דחיק ומוקי לה בהכין ואמר דשכנגדו לאו דוקא, וריש לקיש סבר דשכנגדו דוקא, ומשום הכי מוקי לה בשומר.



אלא מעתה תפילין היכי כתבי. לרבותא נקט תפילין, דכל שכן ספר תורה ומזוזה שנכתבין במקום (בשר) [שער] היכי כתבינן כנגדו הוא ומחלחל, וא"ת ולרב אחא בר יעקב ספר תורה ומזוזה מיהא דבמקום שער היכי כתבינן, וי"ל דהוה סלקא דעתיה דאפי' במקום שער לא מינקב אלא משהו וכשגוררו הלכו להם גומות של שער.





המאירי

שלש קלפות בבצל העליונה הדקה ביותר אינה מצטרפת כלל בין שלימה בין נקובה שניה לה אם שלימה היא מצטרפת עם הבצל ואם נקובה היא אינה מצטרפת ממנה ולהלן הרי הוא אוכל גמור ואפי' נקבה מצטרפת עם הבצל:



אוכל שיש בו שומר שחלקו לשנים הואיל ואין השומר עכשיו מגין על כל האוכל שבתוכו אין שומר זה נחשב כאוכל:



פירות שבבד אחד שיש עליהם שומר בכל אחת מהם אין צריך לומר שמצטרפין שהרי יש שומר אף לפחות מכפול כמו שהתבאר ומ"מ הפירות עם שומריהן מצטרפין לכביצה:



שער המת בשעת חבורו מטמא כיצד המת בחוץ ושערו בבית כל הבית טמא עור שיש עליו כזית נבלה הנוגע בציב היוצא ממנו והיא יבלת הנקראת בירוגאה והוא לה כיד או בשערה שכנגדו מאחורי העור טמא שהעור ושערו שומר לבשר ואין השער שומר על שומר שהשער נוקב את העור והרי הם שומר אחד הא אם נגע במה שאינו כנגדו אלא במקום אחר מן העור אינו טמא ואין זה דומה לקולית שראשו האחד אנו דנין כשומר לראשו האחר שבו המוח שבקולית אף זה מגין ומ"מ דוקא פלטתו חיה אם היה מרודד ר"ל קלוש אלא שהוא ארוך ורחב בטל על גב העור אא"כ היה מכונס הוא כמו שביארנו במשנה:



אע"פ שהשער נוקב את העור ונאמר בדין תפלין שאם היה העור נקוב אין לו לכתוב על הנקב אין לחוש בו לכתיבת פרשיות של תפלין שכל נקב שהדיו עובר עליו אינו נקב כמו שיתבאר במקומו:



יש אומרים ששער זה נידון משום יד וכגון שיש שם הרבה נימין שאדם אוחזו בהן ואינן נפסקות במשיכה:



זקן השבולת העליון שאוחזין בכלה ביחד ואינה מתפרקת באחיזתה והיא הנקראת מלאי הרי היא יד לשבולת ומביאה טומאה ומוציאה טומאה אבל אינה מצטרפת אבל נפסק הזקן ונשארו אחת או שתים הואיל ומתפרקת באחיזתה אינה יד כלל ולא שומר:





מהרש"א - חידושי הלכות

בפרש"י בד"ה לא משום שומר כיון דאיכא כזית כו' להכניס ולהוציא עכ"ל נבילה לאו בת הכנסה היא אלא בטומאת אוכלין איירי ולכולהו אמוראי לא בעי כזית בשומר אלא לרבי יהודה בעי כזית למאן דמוקי פלוגתא דר"י ואחרים בשומר ודו"ק:


תוס' בד"ה שומר אוכל כו' שחלקו לגמרי כו' משום דכל השומרין שבשרביט מצטרפין כו' עכ"ל כצ"ל מיהו קשה מהא דמייתי חטה בקליפתה כו' ולא אסיק אכתי אדעתיה דקבועין בשדרה אלא דלא הוה אסיק אדעתיה למימר דהוו כולן שומר אחד ודחי ליה כדאמרי' בקולחא דהוי יד א' ה"נ בשדרה הוי שומר א' ודו"ק:


בד"ה איכא דמתני כו' המ"ל לא שנו אלא קרנים כו' עכ"ל י"ל בזה קמא נקט דהא עצמות קתני במתניתין מקמי דקתני קרנים כו' אלא בעור דהוא רישא דמתניתין המ"ל לא שנו אלא עור כו' וק"ל:





מהר"ם

ד"ה שומר שחלקו וכו' דא"כ פשיטא דאינו מצטרף כדפרשי' לעיל כצ"ל. ור"ל שאין שני אוכלין המונחים יחד מצטרפין כשאין מחוברין ועיין לעיל ד"ה אין יד לפחות מכזית וכו':


ד"ה איכא דמתני לה וכו'. הכי נמי המ"ל לא שנו אלא עוד אבל נימא לא הוי שומר אבל אגב דנקט בלישנא קמא עצם נקט נמי הכא עצם כן צ"ל. ור"ל דבלישנא בתרא דקאי אמתניתין ואשומר לא הוי ליה למנקט עצם אלא עור דקתני במתניתין דהוי שומר וניחא טפי לומר לא שנו אלא עור אבל נימא שעליו לא הוי שומר:





חכמת שלמה

תוס' בד"ה איכא דמתני כו' אלא קרניים וטלפים כו'. נ"ב ולעיל במשנה פירשתי:





רש"ש

גמרא שומר אוכל שחלקו קמבע"ל כיון דהאי לא מגין אהאי כו' לא מצטרפת כו'. מלשון התוס' שכתבו וא"ת ואמאי כו' כגון שיש בין כל הגרגרין כביצה בלא שומרין. משמע דקמבע"ל אף אם מצטרף חד שומר להאוכל השני שאינו שומר לו. אבל מפרש"י משמע דלא מבע"ל אלא אשומרין אם מצטרפי אהדדי. וכ"מ לישנא דשני שומרין מהו שיצטרפו. וגם למסקנא לא משבש לישניה. ומדברי המהרש"א לעיל בתד"ה שייר משמע שהבין גם דברי התוס' דשם ע"ד פרש"י ול"ד:



רש"י ד"ה חטין בקליפתן. וה"נ המ"ל בריה שאני. ולע"ד ה"נ דע"כ לא משנינן בריה שאני אלא לענין שיעורא דחשיבותא דבריה משוי ליה כאילו יש בו כשיעור. כמו דמצינו לר"ש בפ"ג דמכות דחטה של טבל מפני חשיבותה להיותה בריה חייב עליה בכ"ש כמו בכזית. אבל לענין צירוף שומרין מאי סברא דליהני בו חשיבותא דבריה:



רש"י ד"ה לא משום שומר. כיון דאיכא כזית כו' להכניס כו'. מש"כ המהרש"א דבטומאת אוכלין איירי. המשנה עצמה ודאי איירי בטומאת נבלות וכדמוכח נמי מהא דתני שם טומאת משא. לכן נראה דלעולם מיירי בטומאת נבלות ונקיט רק לישנא דשמוש יד שהוא להכניס ולהוציא: גם מש"כ המהרש"א אלא לר"י בעי כזית כו'. הן גם ליהודה בן נקוסא למאן דמוקי ליה בשומר בעי כזית אבל גם רש"י ותוס' לקמן (קכד ב) גבי פלוגתא דבר פדא וריו"ח לא הזכירו אלא ת"ק דאחרים דאית ליה אין שומר לפחות מכזית:





הגהות יעב"ץ

רש"י ד"ה המלאין וכו׳ טומאה לשבולת כצ"ל:


תד"ה בחטי דר"ש בן שטח וכו׳ ועם שומריהם. נ"ב כמדומה שהתוס׳ רצו להשמר דלת"ק אי איתא דבחטי דשב"ש מיירי א"כ מאי צריך לצירוף דשומר ותרצו דבעדשים משכחת לה ממשו משום דדנרי זהב לא הוי כביצה ורק מעט חסר מכשעור ושומריהם משלים לכביצה. והשתא לאו דוקא משני תלמודא בחטי דשב"ש אלא אסיפא סמיך דהיינו כעדשים. וכיון דמשכחת בעדשים דשב"ש. ה"נ איכא לאשכוחי בחטי דעלמא מיהת זמנין דהו״ל כדינר זהב ובעו שומר לאצטרופי ודו"ק:






image1.png
e 9T WNSE




